### 9.     Beslutning om endelig vedtagelse af Strategisk helhedsplan for [adresse] - Torben Paulsen på forkant

**Åbent**

Sagsnr.: 326-2018-13517       J.nr.: 01.00.05           Dokumentnr.:
326-2019-12554

**Sagstype**

Beslutning.

**Resume og sagens baggrund**

Administrationen fremlægger projekt Torben Paulsen på forkant:
"Strategisk helhedsplan for Kalundborg bymidte” - se Bilag 1. Sagen lægger
op til, at Udvalget godkender den strategiske helhedsplan og samtidig beslutter
hvilke løsningsforslag Kalundborg Kommune skal søge om støtte til hos
Realdania.

Teknik- og Miljøudvalget besluttede den 7. januar 2019 at
godkende udkast til Strategisk helhedsplan for Kalundborg bymidte og har
efterfølgende afholdt borgermøde den 21. januar 2019 i Kalundborg Hallerne.

**Indstillinger**

Chefen for Plan, Byg og Miljø indstiller

1.    at vedlagte
Strategisk helhedsplan for Kalundborg bymidte godkendes,

2.    at drøfte de
mulige løsninger som Kalundborg Kommune selv kan udføre og

3.    udarbejde
projektansøgning for Øen/Bredgade til Realdania

**Behandling**

Teknik- og Miljøudvalget.

**Sagsfremstilling**

Realdania har via projekt Torben Paulsen på forkant
tilkendegivet, at de kan støtte med op til 8-10 mio. kr. inkl. moms, dog max 50
% af det samlede budget for projektet. Ansøgningsfrist for anden runde er
torsdag den 28. februar 2019 kl. 16.

*Borgermøde* På borgermødet den 21. januar 2019, med ca. 80 deltagere, var der gode og
konstruktive tilbagemeldinger på helhedsplanen. Deltagerne gav udtryk for, at
det var en god plan med spændende tiltag, som kan være med til at sikre og
understøtte udviklingen af [adresse]. Der er opbakning til at bringe den
grønne bynatur tilbage i bybilledet, indtænke interessen for at synliggøre
Loops samt at tænke nyskabende i de værdier og funktioner som byens rum oprindeligt
bære præg af.

Der blev efterspurgt løsninger for infrastrukturen, der især
tilgodeser de bløde trafikanter. Herudover ønsker borgerne et fortsat fokus på
at bevare parkeringsmuligheder i den videre planlægning. Kalundborg bys
historie og kulturværdier er vigtige at fremhæve yderligere og ønskes indtænkt
i bybilledet - både som daglig formidling, men også til de mange turister der
årligt besøger Kalundborg by. Mulighederne for at bruge vand i byrummet ser
borgerne som en høj kvalitet, som kan være med til at koble byen og havet
sammen.

*Løsningsmuligheder for Kalundborg Kommune*

Den Strategiske helhedsplan består af store såvel som små
tiltag. Dette giver mulighed for, at Kalundborg Kommune i betydeligt omfang
selv kan gå ind og realisere etaper.

I den daglige drift og vedligeholdelse af bl.a. grønne
arealer, er det muligt at realisere løsninger fra Helhedsplanen. Hermed kan
tiltag fra planen, som der ikke bliver ansøgt om støtte til, begynde at blive
etableret.

*Realdanias anbefalinger til ansøgninger*
Den strategiske helhedsplan for Kalundborg bymidte er en smule anderledes end
andre projekter, der søges støtte til igennem Realdanias Hovedbyer på forkant.
Kalundborg Kommune har valgt at opdele bymidten i fem strategiske områder, der
på hver deres måde kan være med til at løfte byen og understøtte den ønskede
udvikling.

Realdania anbefaler generelt, at kommuner søger om midler
til at realisere og færdiggøre ét samlet projekt. Der er dog mulighed for at
søge midler til en delvis realisering af flere projekter samtidig, hvis ansøger
foretrækker det. Det er således op til Kalundborg Kommune at beslutte, hvorvidt
en ansøgning skal omfatte færdiggørelsen af ét af de fem strategiske områder,
eller om man vil søge om midler til at igangsætte dele af flere projekter
samtidig.

*Administrationen anbefaler* Administrationen foreslår at følge Realdanias anbefaling og søge om støtte
til ét samlet projekt ud af de fem som helhedsplanen har beskrevet. På baggrund
af forudgående analyser, workshops og borgermøde anbefaler administrationen at
ansøge Realdania om støtte til løsningsforslaget for Øen, med inddragelse af
passagerne til Bredgade-projektet. Dette suppleret med yderligere anbefaling af
enkelte etaper fordelt rundt omkring, som giver byen en mere
struktureret sammenhæng. Se bilag 2 – Oversigt over etaper i løsningerne.

*Øen/Bredgade* rummer potentiale for at skabe
mere byliv gennem hele midtbyen, ved at bruge den stærke strategiske placering
i øst. Det grønne byrum danner rammen om et aktivt liv på Øen, som samtidig kan
skabe interesse for ophold i gågaden uafhængigt af de omkringliggende butikker.
Dette vil give en bedre balance i midtbyen, hvor den aktive studie- og
fritidsaktivitet bidrager til bylivet i vest og Øen kan være med til at danne
byliv i øst.

Området giver mulighed for at løfte passagerne mellem
Bredgadeparkeringen og [adresse] for dermed at opnå en forbindelse til
projektet i [adresse]. Såvel i [adresse] er der realiserbare etaper, såsom ændret
beplantning som Kalundborg Kommune kan gennemføre på daglig drift og i
samarbejde med private lodsejere. Dette vil give sammenhæng mellem to større
projekter og opleves som et løft til den del af midtbyen.

Der er i det nuværende løsningsforslag ikke indtænkt parkering
på Øen, men dette skal yderligere undersøges i den videre projekteringsfase
inden projektet realiseres iht. ønsker fra borgermødet.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Strategisk helhedsplan for [adresse] | 326-2019-34886 |
| Bilag 2 - Oversigt over etaper i løsningerne | 326-2019-33139 |